ભાવનગર જિલ્લાના ગારિયાધાર શહેરના દલિત સમાજે આજે મંગળવારે ઊના ગામમાં બનેલા દલિત અત્યાચારના વિરોધમાં સમગ્ર શહેરને સજ્જડ બંધ રાખી ગારિયાધાર મામલતદારને આવેદન પાઠવીને વિરોધ પ્રદર્શન કર્યુ હતું. દલિત સમાજમાં ભારે રોષ જોવા મળ્યો હતો. ગારિયાધાર આંબેડકર સમિતિ દ્વારા ગત મોડીરાત્રિના મિટીંગ યોજીને સમગ્ર શહેરને સજ્જડ બંધનું એલાન આપવામાં આવ્યું હતું. સમગ્ર ગુજરાતની સાથે ગારિયાધાર શહેરમાં પણ સવારે ૯ કલાકે દલિત યુવકો દ્વારા રેલી યોજી શહેરના વાલિમ ચોક, ગાંધી ચોક, વાવ દરવાજા, આશ્રમ રોડ, નવાગામ રોડ અને પાલિતાણા રોડ સહિતના વિસ્તારોમાં રેલી યોજી આવેદન પત્ર અપાયું હતું.